**50. sz. előterjesztés**

**Minősített szótöbbség**

**Előterjesztés Fácánkert Község Önkormányzata Képviselő-testületének 2020. október 6-i ülése I. napirendi pontjához**

**Döntés a köztisztaság fenntartásáról és a települési hulladékgazdálkodásról szóló rendelet megalkotásáról**

**Előadó:** Ezerné dr. Huber Éva jegyző

**Tisztelt Képviselő-testület!**

Fácánkert Község Önkormányzata Képviselő-testületének a hulladékgazdálkodásról szóló 7/2019. (VIII.29.) sz. rendelete szabályozza a köztisztasággal kapcsolatos feladatokat.

A 2020. évi nyári esőzések nyomán – amely mindenki által ismert mértékű kárt okozott – számos gyakorlati problémára derült fény:

* nem megfelelően karbantartott árkok,
* árkok hiánya,
* vízelvezetésre nem alkalmas árkok stb.

Mindezek alapján felülvizsgálatra került a jelenlegi köztisztasági rendelet, amely nem megfelelően határozza meg a lakosság és az önkormányzat feladatát. Ennek érdekében szükségessé vált új szabályozás bevezetése, ami új rendelet alkotásával oldható meg.

A rendelet-tervezet pontosan meghatározza, hogy mi a lakosság (jogi személyek, üzletek) és mi az önkormányzat feladata a köztisztaság fenntartása érdekében. A rendelet-tervezet meghatározza a parkként fenntartott közterületeket (1. melléklet), az önkormányzat által tisztántartott járdákat (2. melléklet) és a kapubejárók alá beépítendő átereszek paramétereit is.

A feladatok címzettjeinek meghatározásával a további viták elkerülhetőek, megszűnnek az elhanyagolt, vagy éppen nem megfelelően karbantartott árkok.

A jogalkotásról szóló 2010. évi CXXX. törvény 17.§.-a kötelezővé teszi jogszabály előzetes hatásvizsgálatát. Mellékelt rendelet-tervezetre vonatkozó előzetes hatásvizsgálat:

a) Társadalmi, gazdasági, költségvetési hatása: A rendelet-tervezet elfogadása többletkiadással nem jár.

b) Környezeti és egészségi következményei: Nem releváns.

c) Adminisztratív terheket befolyásoló hatása: Nincs.

d) A jogszabály megalkotásának szükségessége, a jogalkotás elmaradásának várható következményei: Elfogadásának elmaradása esetén a gyakorlati problémák megoldása elmarad.

e) A jogszabály alkalmazásához szükséges személyi, szervezeti, tárgyi és pénzügyi feltételek: A jogszabály megalkotásához szükséges ezen feltételek rendelkezésre állnak.

Fentiekre való tekintettel kérem a Tisztelt Képviselő-testületet, hogy tárgyalja meg az előterjesztést és fogadja el a rendelet-tervezetet.

**Fácánkert, 2020. október 1.**

**Ezerné dr. Huber Éva**

**jegyző**

**Az előterjesztést készítette:** dr. Nemes Margit aljegyző

**A napirendhez meghívottak köre:** -